Az EGT-Vegyesbizottság 61/98 határozata

(1998. július 4.)

az EGT-megállapodás II. mellékletének (műszaki előírások, szabványok, vizsgálatok és tanúsítás) módosításáról

AZ EGT-VEGYESBIZOTTSÁG,

tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a Megállapodás), és különösen annak 98. cikkére,

mivel a Megállapodás II. mellékletét az 1997. november 12-i 80/97 EGT-vegyesbizottsági határozat [1] módosította;

mivel a vonalkapcsolt nyilvános adatátviteli hálózatokhoz és az ONP bérelt áramkörökhöz a CCITT X.21 ajánlása szerinti interfésszel csatlakoztatható végberendezésekre vonatkozó közös műszaki szabályokról szóló, 1997. július 9-i 97/544/EK bizottsági határozatot [2] be kell építeni a Megállapodásba;

mivel a CCITT X.25. ajánlása szerinti interfészekkel rendelkező csomagkapcsolt nyilvános adathálózatokhoz (PSPDN) történő csatlakozásra szolgáló adat-végberendezések (DTE) általános csatlakoztatási követelményeire vonatkozó közös műszaki szabályokról szóló, 1997. július 9-i 97/545/EK bizottsági határozatot [3] be kell építeni a Megállapodásba;

mivel a 97/545/EK bizottsági határozat, 1998. július 10-től kezdődően hatályon kívül helyezi a CCITT X.25 ajánlása szerinti interfésszel rendelkező csomagkapcsolt nyilvános adathálózatokhoz (PSPDN) történő csatlakozásra vonatkozó közös műszaki szabályzatról szóló 96/71/EK bizottsági határozatot, amelyet beépítettek a Megállapodásba és, amely következésképpen a Megállapodás értelmében hatályát veszti,

A KÖVETKEZŐKÉPPEN HATÁROZOTT:

1. cikk

A Megállapodás II. mellékletének XVIII. fejezete a 4o. pontot (96/630/EK bizottsági határozat) követően a következő pontokkal egészül ki:

"4p. 397 D 0544: A Bizottság 1997. július 9-i 97/544/EK határozata a vonalkapcsolt nyilvános adatátviteli hálózatokhoz és az ONP bérelt áramkörökhöz a CCITT X.21 ajánlása szerinti interfésszel csatlakoztatható végberendezésekre vonatkozó közös műszaki szabályokról (HL L 223., 1997.8.13., 18. o.).

4q. 397 D 0545: A Bizottság 1997. július 9-i 97/545/EK határozata a CCITT X.25. ajánlás szerinti interfészekkel rendelkező csomagkapcsolt nyilvános adathálózatokhoz (PSPDN) történő csatlakozásra szolgáló adat-végberendezések (DTE) általános csatlakoztatási követelményeire vonatkozó közös műszaki szabályokról (HL L 223., 1997.8.13., 21. o.)."

2. cikk

A II. melléklet XVIII. fejezete 4m. pontjának (96/71/EK bizottsági határozat) szövegét, 1998. július 10-től kezdődően el kell hagyni.

3. cikk

A 97/544/EK és a 97/545/EK bizottsági határozat izlandi és norvég nyelvű szövegei, melyek e határozat megfelelő nyelvi változatának mellékletét képezik, hitelesek.

4. cikk

Ez a határozat 1998. július 5-én lép hatályba, amennyiben a Megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz.

5. cikk

Ezt a határozatot az Európai Közösségek Hivatalos Lapjának EGT-re vonatkozó részében, illetve EGT-kiegészítésében közzé kell tenni.

Kelt Brüsszelben, 1998. július 4-én.

az EGT-Vegyesbizottság részéről

az elnök

F. Barbaso

[1] HL L 134., 1998.5.7., 9. o.

[2] HL L 223., 1997.8.13., 18. o.

[3] HL L 223., 1997.8.13., 21. o.

--------------------------------------------------